ระเบียบการประปาส่วนภูมิภาคระเบียบการประปาส่วนภูมิภาคว่าด้วยการติดตั้งวางท่อประปาให้แก่ผู้ขอใช้น้ำพ.ศ. ๒๕๔๐[๑] โดยที่เห็นเป็นการสมควรปรับปรุงระเบียบการประปาส่วนภูมิภาคว่าด้วยการติดตั้งวางท่อประปาให้แก่ผู้ขอใช้น้ำพ.ศ. ๒๕๓๖ ให้เหมาะสมยิ่งขึ้นอาศัยอำนาจตามความในมาตรา๒๓ แห่งพระราชบัญญัติการประปาส่วนภูมิภาค พ.ศ. ๒๕๒๒ และข้อ ๒๓ แห่งข้อบังคับการประปาส่วนภูมิภาคว่าด้วยการติดตั้งวางท่อประปาให้แก่ผู้ขอใช้น้ำพ.ศ. ๒๕๔๐ ผู้ว่าการจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบการประปาส่วนภูมิภาคว่าด้วยการติดตั้งวางท่อประปาให้แก่ผู้ขอใช้น้ำพ.ศ. ๒๕๔๐ข้อ ๒ ระเบียบนี้ให้ใช้บังคับตั้งแต่วันที่ ๑๕กันยายน ๒๕๔๐ เป็นต้นไปข้อ ๓ ให้ยกเลิกระเบียบการประปาส่วนภูมิภาคว่าด้วยการติดตั้งวางท่อประปาให้แก่ผู้ขอใช้น้ำพ.ศ. ๒๕๓๖บรรดาระเบียบคำสั่งหรือบันทึกสั่งการใดที่ขัดหรือแย้งกับระเบียบนี้หรือที่ได้กำหนดไว้แล้วในระเบียบนี้ให้ใช้ระเบียบนี้แทนข้อ ๔ กรณีผู้ขอใช้น้ำยื่นคำขอติดตั้งวางท่อประปาพร้อมติดตั้งมาตรวัดน้ำให้ดำเนินการดังนี้(๑)ค่าใช้จ่ายในการติดตั้งวางท่อประปาวงเงินไม่เกินอำนาจในการสั่งซื้อสั่งจ้างของผู้จัดการประปา ให้ปฏิบัติดังนี้ก.เมื่อผู้ขอใช้น้ำยื่นคำขอให้สำนักงานประปาเรียกเก็บเงินค่ามัดจำในการติดตั้งวางท่อประปาพร้อมกับออกใบเสร็จรับเงินค่าต่อท่อ (บง.๕๗)แล้วดำเนินการสำรวจจัดทำแบบแปลนแผนผังหรือพิมพ์เขียว จัดทำประมาณการค่าใช้จ่ายและแจ้งให้ผู้ขอใช้น้ำทราบ เพื่อนำเงินมาชำระภายในกำหนด ๖๐ วันหากครบกำหนดผู้ขอใช้น้ำไม่นำเงินมาชำระค่าติดตั้งประปาให้ริบเงินมัดจำกรณีที่สำนักงานประปาไม่สามารถจัดทำแบบแปลนแผนผัง หรือพิมพ์เขียวได้เมื่อทำการสำรวจแล้ว ส่งให้สำนักงานประปาเขตดำเนินการข.เมื่อผู้ขอใช้น้ำนำเงินมาชำระ ให้สำนักงานประปา ออกใบเสร็จรับเงินค่าต่อท่อ (บง.๕๗)ในส่วนที่รับชำระเพิ่มจากเงินค่ามัดจำและออกใบเสร็จรับเงินค่าประกันการใช้น้ำ(บง.๓) ให้สำนักงานประปาเป็นผู้ดำเนินการเพื่อติดตั้งวางท่อประปาให้ผู้ขอใช้น้ำตามวงเงินที่ได้รับมอบอำนาจ(๒)ค่าใช้จ่ายในการติดตั้งวางท่อ วงเงินเกินอำนาจการสั่งซื้อสั่งจ้างของผู้จัดการประปาแต่ไม่เกินอำนาจการสั่งซื้อสั่งจ้างของผู้อำนวยการสำนักงานประปาเขตให้ปฏิบัติดังนี้ก.เมื่อผู้ขอใช้น้ำยื่นคำขอแล้วให้สำนักงานประปาเรียกเก็บเงินมัดจำในการติดตั้งวางท่อประปาพร้อมกับออกใบเสร็จรับเงินค่าต่อท่อ (บง.๕๗)แล้วดำเนินการสำรวจจัดทำแผนผังสังเขปและประมาณการเบื้องต้น นำเสนอสำนักงานประปาเขตเป็นผู้พิจารณาข.ให้สำนักงานประปาเขตพิจารณาดำเนินการสำรวจ จัดทำแบบแปลน และพิมพ์เขียว ทำประมาณการค่าใช้จ่ายดำเนินการแล้วแจ้งค่าใช้จ่ายให้ผู้ขอใช้น้ำทราบโดยตรงโดยให้ผู้ขอใช้น้ำไปติดต่อเพื่อชำระเงินที่สำนักงานประปาภายในกำหนดพร้อมให้ส่งสำเนาหนังสือแจ้งผู้ขอใช้น้ำ รายละเอียดประมาณการค่าใช้จ่ายและแบบแปลนให้สำนักงานประปาทราบด้วยเมื่อผู้ขอใช้น้ำชำระเงินให้สำนักงานประปาออกใบเสร็จรับเงินค่าต่อท่อ (บง.๕๗)ในส่วนที่รับชำระเพิ่มและใบเสร็จรับเงินค่าประกันการใช้น้ำ (บง.๓)สำนักงานประปาต้องส่งเงินมัดจำและเงินส่วนที่รับเพิ่มให้สำนักงานประปาเขตโดยตั๋วแลกเงินหรือเช็คที่ธนาคารรับรองหรือธนาณัติ (กรณีไม่มีธนาคาร) แล้วแต่กรณีโดยระบุชื่อผู้รับ สำนักงานประปาเขตให้สำนักงานประปาเขตเป็นผู้ดำเนินการ เพื่อติดตั้งวางท่อประปาให้แก่ผู้ขอใช้น้ำตามอำนาจที่ได้รับมอบต่อไป(๓)ค่าใช้จ่ายในการติดตั้งวางท่อประปาวงเงินเกินอำนาจการสั่งซื้อสั่งจ้างของผู้อำนวยการสำนักงานประปาเขต ให้ปฏิบัติ ดังนี้ก.เมื่อผู้ขอใช้น้ำยื่นคำขอแล้ว ให้สำนักงานประปาดำเนินการเช่นเดียวกับ (๒) ก.ข.[๒]ให้สำนักงานประปาเขตพิจารณาดำเนินการสำรวจจัดทำแบบแปลน และพิมพ์เขียว ทำประมาณการค่าใช้จ่ายแล้วนำเสนอรองผู้ว่าการภาคเพื่อพิจารณาแจ้งค่าใช้จ่ายแก่ผู้ใช้น้ำโดยตรงเพื่อให้ผู้ขอใช้น้ำไปชำระเงินที่สำนักงานประปาภายในกำหนดและให้ส่งสำเนาหนังสือแจ้งผู้ขอใช้น้ำพร้อมรายละเอียดประมาณการค่าใช้จ่ายและแบบแปลนให้สำนักงานประปาและสำนักงานประปาเขตทราบ เมื่อผู้ขอใช้น้ำชำระเงินให้สำนักงานประปาออกใบเสร็จรับเงินค่าต่อท่อ(บง.๕๗) แล้วให้นำส่งเงินค่ามัดจำและค่าติดตั้งวางท่อที่รับเพิ่มให้ฝ่ายบัญชีและการเงินโดยตั๋วเงินหรือธนาณัติ (กรณีไม่มีธนาคาร)โดยระบุชื่อผู้รับ การประปา ส่วนภูมิภาค แล้วนำเสนอรองผู้ว่าการภาคพิจารณาดำเนินการตามอำนาจที่ได้รับมอบค.ให้สำนักงานประปาเป็นผู้รับชำระเงินค่าประกันการใช้น้ำ (บง.๓)(๔)เงินประกันการใช้น้ำซึ่งสำนักงานประปาได้รับชำระตามข้อ ๔ (๓) ค.ให้นำฝากธนาคารในวันที่รับชำระเงินหรืออย่างช้าในวันทำการถัดไป เพื่อโอนเข้าบัญชีเงินประกันการใช้น้ำให้ฝ่ายบัญชีและการเงินรับผิดชอบในการจัดทำบัญชีและลงทะเบียนเงินประกันการใช้น้ำเพื่อเป็นหลักฐานในการคืนเงินประกันการใช้น้ำ และให้สำนักงานประปาจัดทำทะเบียนเงินประกันการใช้น้ำไว้ที่สำนักงานประปากับให้ส่งสำเนาทะเบียนเงินประกันการใช้น้ำแนบไปกับรายงานรายได้ค่าน้ำและการรับเงินประจำเดือนด้วย(๕)การดำเนินการตามข้อ ๔ (๑) (๒) และ (๓) จะต้องดำเนินการดังนี้ก.การเรียกเก็บเงินมัดจำและการประมาณการให้คิดตามเอกสารท้ายข้อบังคับ กปภ.ว่าด้วยหลักเกณฑ์วิธีการและเงื่อนไขในการใช้น้ำประปา และอัตราค่าบริการ พ.ศ. ๒๕๔๐(ยกเว้นการคิดค่าภาษีซึ่งรวมอยู่ใน Factor F แล้ว)ข.การประมาณการค่าใช้จ่ายให้ระบุงานแต่ละส่วนให้ชัดเจน คือส่วนที่ไม่เกิน ๑๐ เมตร ที่เกิน๑๐ เมตร และส่วนท่อภายใน (ถ้ามี)ค.ผู้ใช้น้ำคนเดียว แต่ยื่นคำขอติดตั้งหลายมาตรวัดน้ำ (หลายบ้านเลขที่)ให้คิดค่ามัดจำสำหรับมาตรวัดน้ำทุกเครื่องตามขนาดที่กำหนดไว้ข้อ ๕ กรณีผู้ขอใช้น้ำขอให้ติดตั้งวางท่อประปาโดยผู้ขอใช้น้ำเป็นผู้ออกค่าใช้จ่ายเองทั้งหมดแต่ไม่ติดตั้งมาตรวัดน้ำ ให้อนุโลมเรียกเก็บเงินมัดจำในการติดตั้งและวางท่อประปาตามที่กำหนดไว้ในเอกสารแนบท้ายข้อบังคับกปภ. ว่าด้วยหลักเกณฑ์วิธีการและเงื่อนไขในการใช้น้ำประปา และอัตราค่าบริการ พ.ศ.๒๕๔๐ ในราคาเท่ากับการติดตั้งมาตรวัดน้ำ ขนาด Ø ๔" และดำเนินการในส่วนอื่น ๆ เช่นเดียวกับที่กำหนดในข้อ๔ยกเว้นการเรียกเก็บเงินประกันการใช้น้ำจะเรียกเก็บต่อเมื่อมีการขอติดตั้งมาตรวัดน้ำข้อ ๖ การแจ้งค่าใช้จ่ายหรือการรับชำระเงินค่าติดตั้งวางท่อประปาตามประมาณการในข้อ ๔ และข้อ ๕ หากผู้ขอใช้น้ำเป็นส่วนราชการ รัฐวิสาหกิจ หรือหน่วยงานของรัฐ มีความประสงค์จะชำระเงินที่สำนักงานใหญ่ กปภ.ก็ให้กระทำได้ในการแจ้งค่าใช้จ่าย จะทำเป็นหนังสือราชการแจ้งรายละเอียดก็ได้กรณีชำระเงินที่สำนักงานใหญ่ เมื่อสำนักงานใหญ่ กปภ. ได้รับชำระเงิน ๕๐%หรือทั้งหมดแล้วให้ส่งเงินให้สำนักงานประปาหรือสำนักงานประปาเขต แล้วแต่กรณี เพื่อดำเนินการตามอำนาจที่ได้รับมอบต่อไปการชำระเงิน๕๐% แรกไม่ว่าจะชำระงวดแรก ณ สถานที่ใดต้องแจ้งให้ผู้ขอใช้น้ำชำระ ๕๐%ที่เหลือภายใน ๓๐ วัน นับแต่วันที่แจ้งให้ทราบสำนักงานประปาจะต้องไม่เปิดจ่ายน้ำประปาให้จนกว่าจะได้รับชำระเงินครบถ้วนแล้วข้อ ๗ เมื่อสำนักงานประปา สำนักงานประปาเขตหรือฝ่ายบัญชี และการเงิน แล้วแต่กรณี ได้รับเงินมัดจำค่าติดตั้งวางท่อประปาและเงินส่วนที่รับเพิ่มแล้วให้ดำเนินการเกี่ยวกับการเก็บรักษาเงินการเบิกจ่ายเงิน การโอนเงินที่เหลือและการจัดทำรายงานตามวิธีการในคู่มือปฏิบัติงานบัญชีของการประปาส่วนภูมิภาคข้อ ๘ การชำระเงินค่าติดตั้งวางท่อประปาวงเงินสูงกว่า ๑๐,๐๐๐.- บาท ให้ผู้ขอใช้น้ำชำระเงินเป็นตั๋วแลกเงินหรือเช็คที่ธนาคารรับรอง(ณ ท้องที่เดียวกันที่ไม่ต้องเสียค่าธรรมเนียมเรียกเก็บเงินตามเช็ค) เว้นแต่กรณีจำเป็นจะชำระเป็นเงินสดก็ได้ข้อ ๙ การก่อสร้างอื่น ๆให้ดำเนินการตามแบบมาตรฐาน ราคาใช้ราคาตามที่ กปภ. กำหนด ในกรณีที่ กปภ.ไม่ได้กำหนดให้ใช้ราคาที่สำนักงานประปาเขตหรือสำนักงานประปาพิจารณาแล้วเห็นว่าเหมาะสมให้พิจารณาแยกเป็นค่าวัสดุและค่าแรงงานข้อ ๑๐ ค่าทดสอบท่อและอื่น ๆ เช่น ค่าคลอรีนล้างท่อให้คิดราคาตามที่ กปภ. กำหนด ในกรณีที่ กปภ. ไม่ได้กำหนดให้ใช้ราคาที่สำนักงานประปาเขตหรือสำนักงานประปาพิจารณาแล้วเห็นว่าเหมาะสมข้อ ๑๑ การติดตั้งวางท่อประปายาวกว่า ๑๐ เมตรค่าใช้จ่ายติดตั้งเหมาจ่าย ๑๐ เมตรแรกนั้น คิดระยะ ๑๐ เมตรแรก โดยนับจากมาตรวัดน้ำไปยังจุดที่จะประสานท่อ(ท่อเมนจ่ายน้ำ)ข้อ ๑๒ การติดตั้งวางท่อประปาหากจำเป็นต้องมีสะพานรับท่อให้จัดทำและคิดค่าสะพานรับท่อประปาตามแบบแปลนมาตรฐานของ กปภ.หรือตามแบบของสำนักงานประปาเขตเพื่อความเหมาะสมกับสภาพภูมิประเทศข้อ ๑๓ การดำเนินการติดตั้งวางท่อประปาและการกำหนดราคากลางกรณีวางท่อประปาสำหรับรายผู้ขอใช้น้ำระยะไม่เกิน ๑๐ เมตร (เหมาจ่าย)และส่วนที่เกิน ๑๐ เมตรหากสำนักงานประปาไม่สามารถดำเนินการเองได้ให้ดำเนินการดังนี้(๑)จ้างเหมาแรงงานแล้ว นำยอดเงินค่าจ้างเหมาไปหักออกจากยอดเงินค่าติดตั้งเงินที่เหลือให้นำส่งฝ่ายบัญชีและการเงิน(๒)จ้างเหมาทั้งหมด ค่ามาตรวัดน้ำ ค่าธรรมเนียมต่าง ๆ เช่น ค่าสำรวจค่าธรรมเนียมประสานท่อไม่นำไปรวมเป็นราคาจ้างเหมา ส่วนเผื่อขาด ๑๐%ไม่ให้นำไปรวมจ้างเหมายกเว้นในกรณีที่ราคาวัสดุเปลี่ยนแปลงสูงขึ้นหลังจากแจ้งค่าใช้จ่ายแล้วนำไปรวมเป็นราคาจ้างเหมาได้ตามความเหมาะสม(๓)หากจำเป็นต้องจัดซื้อท่ออุปกรณ์ที่ขาดบางส่วน หรือทั้งหมดเนื่องจากไม่มีของในพัสดุของสำนักงานประปาราคากลางที่จัดซื้อต้องไม่สูงกว่าราคาที่ กปภ. เรียกเก็บจากผู้ขอใช้น้ำหรือราคาที่กปภ. กำหนด ในกรณีที่ กปภ. ไม่ได้กำหนดให้ใช้ราคาที่สำนักงานประปาเขตหรือสำนักงานประปากำหนดโดยวิธีที่ กปภ. ถือปฏิบัติ (สอบราคาจากร้านในท้องถิ่นหรือใกล้เคียง จำนวน ๓ร้านแล้วใช้ค่าเฉลี่ยให้สอบราคาตามระยะเวลาที่เหมาะสมอย่างน้อย ๓ เดือนครั้ง )ข้อ ๑๔ ค่าขนส่ง ให้คิดตามความเป็นจริงข้อ๑๕[๓]ค่าใช้จ่ายเต็มวงเงินสำหรับการดำเนินการจ้างหรือซื้อวัสดุตามข้อ๑๓ และข้อ ๑๔ นั้น เป็นการกำหนดวงเงินเพื่อการดำเนินการขอจ้างหรือขอซื้อการกำหนดราคากลางสำหรับการจ้างที่มีมูลค่างานเกินกว่า ๑๐๐,๐๐๐ บาทให้ผู้จัดการประปา หรือผู้อำนวยการสำนักงานประปาเขต หรือผู้บังคับบัญชาในสายงานนั้นๆแต่งตั้งคณะกรรมการกำหนดราคากลางสำหรับการจ้างที่มีมูลค่างานต่ำกว่านั้นให้ผู้ดำรงตำแหน่งดังกล่าวข้างต้นแล้วแต่กรณี เป็นผู้จัดทำราคากลางเมื่อคณะกรรมการได้กำหนดราคากลางแล้วให้เสนอต่อผู้แต่งตั้งเพื่อให้ความเห็นชอบประกาศไว้ในประกาศสอบราคาหรือประกวดราคาจ้างข้อ๑๖[๔]หากการดำเนินการการจ้างเหมารวมหรือจัดซื้อวัสดุทั้งหมดปรากฏว่าไม่สามารถหาผู้รับจ้างหรือผู้ขายตามกำหนดวงเงินเพื่อดำเนินการขอจ้างหรือขอซื้อได้ให้ผู้จัดการประปา ผู้อำนวยการสำนักงานประปาเขต หรือผู้บังคับบัญชาในสายงาน แล้วแต่กรณีจัดทำรายการแสดงเหตุผลความจำเป็นและข้อเท็จจริงเสนอขออนุมัติรองผู้ว่าการภาคเพื่อเพิ่มราคาจ้างหรือซื้อโดยให้เสนอตามลำดับชั้นเมื่อได้รับอนุมัติแล้วจึงดำเนินการผูกพันสัญญาได้ข้อ ๑๗ หลักการดำเนินการติดตั้งและวางท่อประปาให้ปฏิบัติดังนี้(๑)กรณีเบิกจ่ายวัสดุอุปกรณ์ทั้งหมดจากพัสดุของสำนักงานประปาเพื่อดำเนินการติดตั้งและวางท่อประปาเองให้ถือวันสั่งเบิกของจากพัสดุของผู้จัดการประปา เป็นวันดำเนินการติดตั้งแล้วให้ส่งเงินที่เหลือเฉพาะแต่ละราย ให้ฝ่ายบัญชีและการเงิน ภายใน ๓ วันทำการนับแต่งานแล้วเสร็จ(๒)กรณีเบิกวัสดุอุปกรณ์บางส่วนและจัดซื้อบางส่วน ให้ทำการจัดซื้อ ก่อนแล้วจึงสั่งจ่ายวัสดุอุปกรณ์ออกไปดำเนินการ ยอดเงินที่เหลือให้ดำเนินการเช่นเดียวกับ(๑)(๓)กรณีเบิกวัสดุอุปกรณ์บางส่วนและจัดซื้อบางส่วนแล้วจ้างเหมา ค่าแรงให้กันเงินส่วนค่าจ้างเหมาค่าแรงออกไว้ จัดซื้อวัสดุอุปกรณ์ที่ขาดก่อนแล้วจึงสั่งจ่าย วัสดุอุปกรณ์ออกไป ยอดเงินที่เหลือให้ดำเนินการเช่นเดียวกับ (๑)(๔)กรณีจัดซื้อวัสดุอุปกรณ์บางส่วนหรือทั้งหมดแล้วจ้างเหมาค่าแรงให้ทำการจ้างเหมาแรงงานก่อนเมื่อได้ผู้รับจ้างแล้วให้หักยอดเงินค่าจ้างนั้นไว้และให้ดำเนินการจัดซื้อวัสดุอุปกรณ์ที่ขาดแล้วจึงสั่งจ่ายวัสดุอุปกรณ์ออกไปยอดเงินที่เหลือให้ดำเนินการเช่นเดียวกับ (๑)(๕)กรณีจ้างเหมารวมทั้งหมดให้ถือวันทำสัญญาเป็นวันดำเนินการติดตั้งเงินที่เหลือให้ส่งฝ่ายบัญชีและการเงินเช่นเดียวกับ (๑)ข้อ ๑๘ การประสานท่อจ่ายน้ำใหม่เข้ากับท่อเมนจ่ายน้ำของกปภ. โดยทั่วไป ให้เป็นหน้าที่ของสำนักงานประปาแต่กรณีจ้างเหมาให้สำนักงานประปาเป็นผู้ควบคุมดูแลการดำเนินการของผู้รับจ้างโดยใกล้ชิด โดยต้องกำหนดให้ผู้รับจ้างจัดเตรียมเครื่องมือ วัสดุ อุปกรณ์ต่าง ๆ ในขนาดจำนวนที่พอเหมาะสำหรับงานนั้นและต้องปฏิบัติงานอย่างต่อเนื่องจนแล้วเสร็จและป้องกันมิให้เกิดความเสียหายแก่การจ่ายน้ำประปาได้ข้อ ๑๙ มาตรวัดน้ำที่จะนำมาติดตั้งต้องเป็นมาตรวัดน้ำของ กปภ. เท่านั้นข้อ๒๐[๕]ผู้ขอใช้น้ำจะขอติดตั้งมาตรวัดน้ำสำหรับบ้านเลขที่เดียวเกินกว่า๑ เครื่องไม่ได้ เว้นแต่ได้รับอนุมัติจากรองผู้ว่าการภาคข้อ ๒๑ การดำเนินการติดตั้งวางท่อประปาและการประมาณราคาตาม ป.๕๑ มีรายการไม่เพียงพอ ให้ผู้มีอำนาจสั่งการตามที่ได้รับมอบอำนาจสั่งซื้อเพิ่มได้ โดยใช้ค่าใช้จ่ายของ กปภ.หากมีท่อ/อุปกรณ์ประปาเหลือจากรายการประมาณราคาตามป.๕๑ ให้นำเข้าพัสดุของสำนักงานประปา หรือของสำนักงานประปาเขต แล้วแต่กรณีข้อ ๒๒ ประมาณการติดตั้งประปารายใดที่ประมาณการค่าใช้จ่ายจริงในส่วนเหมาจ่าย (ไม่เกิน ๑๐ เมตร) มีราคาสูงกว่าราคาที่ผู้ขอใช้น้ำชำระเงินการติดตั้งจะดำเนินการจ้างเหมาติดตั้งประปารายนั้นไม่ได้ข้อ ๒๓ การคืนเงินค่ามัดจำและค่าติดตั้งประปาตามข้อบังคับกปภ. ว่าด้วยหลักเกณฑ์วิธีการและเงื่อนไขในการใช้น้ำประปาและอัตราค่าบริการ พ.ศ.๒๕๔๐ ข้อ ๑๖ และ ๑๗ ให้ผู้จัดการประปาหรือผู้อำนวยการสำนักงานประปาเขตพิจารณาคืนให้ได้ โดยให้เป็นไปตามเงื่อนไขสำหรับผู้ใช้น้ำประปาและข้อบังคับการประปาส่วนภูมิภาคว่าด้วยหลักเกณฑ์วิธีการและเงื่อนไขในการใช้น้ำประปาและอัตราค่าบริการ พ.ศ. ๒๕๔๐การคืนเงินให้ปฏิบัติการลงบัญชีตามแบบที่ฝ่ายบัญชีและการเงินเป็นผู้กำหนดข้อ๒๔[๖]วิธีปฏิบัติเกี่ยวกับการรับชำระเงินที่มิได้กำหนดไว้ในระเบียบนี้ให้ปฏิบัติตามคู่มือปฏิบัติงานบัญชีของการประปาส่วนภูมิภาคส่วนการติดตั้งวางท่อประปาให้แก่ผู้ขอใช้น้ำที่มิได้กำหนดไว้ในระเบียบนี้ให้นำเสนอรองผู้ว่าการภาคพิจารณาประกาศ ณ วันที่ ๑๕กันยายน พ.ศ. ๒๕๔๐ธันยา หาญพลผู้ว่าการ การประปาส่วนภูมิภาคระเบียบการประปาส่วนภูมิภาคว่าด้วยการติดตั้งวางท่อประปาให้แก่ผู้ขอใช้น้ำ(ฉบับที่ ๒) พ.ศ. ๒๕๔๕[๗]ข้อ๒ระเบียบนี้ให้ใช้บังคับตั้งแต่วันที่ ๑ ตุลาคม พ.ศ. ๒๕๔๕ เป็นต้นไประเบียบการประปาส่วนภูมิภาคว่าด้วยการติดตั้งวางท่อประปาให้แก่ผู้ขอใช้น้ำ (ฉบับที่ ๓) พ.ศ. ๒๕๔๖[๘]ข้อ๒ ระเบียบนี้ให้ใช้บังคับตั้งแต่วันที่ ๒๐ พฤศจิกายน พ.ศ. ๒๕๔๖ เป็นต้นไปปริยานุช/จัดทำ๒๙ มกราคม ๒๕๕๓นันท์นภัสร์/ตรวจ๒๙ มกราคม ๒๕๕๓สุเมธ/ปรับปรุง๒๓ มิถุนายน ๒๕๕๘[๑] ราชกิจจานุเบกษาเล่ม ๑๒๗/ตอนพิเศษ ๙ ง/หน้า ๘/๑๘ มกราคม ๒๕๕๓[๒] ข้อ ๔ (๓) ขแก้ไขเพิ่มเติมโดยระเบียบการประปาส่วนภูมิภาคว่าด้วยการติดตั้งวางท่อประปาให้แก่ผู้ใช้น้ำ(ฉบับที่ ๒) พ.ศ. ๒๕๔๕[๓] ข้อ ๑๕แก้ไขเพิ่มเติมโดยระเบียบการประปาส่วนภูมิภาคว่าด้วยการติดตั้งวางท่อประปาให้แก่ผู้ขอใช้น้ำ(ฉบับที่ ๒) พ.ศ. ๒๕๔๕[๔] ข้อ ๑๖แก้ไขเพิ่มเติมโดยระเบียบการประปาส่วนภูมิภาคว่าด้วยการติดตั้งวางท่อประปาให้แก่ผู้ขอใช้น้ำ(ฉบับที่ ๒) พ.ศ. ๒๕๔๕[๕] ข้อ ๒๐แก้ไขเพิ่มเติมโดยระเบียบการประปาส่วนภูมิภาคว่าด้วยการติดตั้งวางท่อประปาให้แก่ผู้ขอใช้น้ำ(ฉบับที่ ๒) พ.ศ. ๒๕๔๕[๖] ข้อ ๒๔แก้ไขเพิ่มเติมโดยระเบียบการประปาส่วนภูมิภาคว่าด้วยการติดตั้งวางท่อประปาให้แก่ผู้ขอใช้น้ำ (ฉบับที่ ๓) พ.ศ. ๒๕๔๖[๗] ราชกิจจานุเบกษาเล่ม ๑๒๗/ตอนพิเศษ ๙ ง/หน้า ๑๕/๑๘ มกราคม ๒๕๕๓[๘] ราชกิจจานุเบกษาเล่ม ๑๒๗/ตอนพิเศษ ๙ ง/หน้า ๒๑/๑๘ มกราคม ๒๕๕๓